
I  Mjuum  gratiosus  medicorum  ordo  mihi  concesserit,  ut  in  me 

I 

dissertationem  scribentem  eamque  publice  defendentem, 
summi  honores  medicinae  et  chirurgiae  conferantur,  prae- 
I  ceptore  dilectissimo,  professore  illustrissimo  Wagner  pro- 
I  bante  aegrotoque  spectabili  concedenti,  hunc  casum  descri¬ 
bere  audeo,  cujus  curam  in  clinico  nostro  chirurgico  per 
tria  semestria  in  tribus  supremis  tumoribus  duce  prof.  ili. 
Wagner  suscepi. 


I. 

Friedericus  Dorsch,  pararius,  undequinquaginta  annos 
nunc  natus,  parvo  quidem  corpore,  sed  robusto  et  valido, 
a  prima  infantia  usus  erat  bona  et  integra  valetudine. 
Duodecimum  annum  agens  indurationem  in  sinistra  sca- 
I  pula  latitudine  fere  digitali  sentiebat.  Quam  quidem  tam¬ 
quam  ceteram  cutem  potuisse  loco  moveri  neque  elatam 
I  fuisse  aegrotus  dicit  nequaquam  autem  sibi  incommodam. 
Haec  induratio  plane  immutata  manebat  ad  tricesimum 
aetatis  annum  ejus.  Ab  hoc  autem  tempore  crescere  in¬ 
cipiebat  et  quatuor  fere  mensibus  post  ovi  gallinacei  magni- 

tudinem  aequaverat.  Etiam  vero  tum  tumor  prorsus  loco 
moveri  poterat  ac  circumscriptus  ad  partes  infra  et  a  latere 
jacentes  omninoque  dolore  vacuus  permanebat  Deinde 
color  ceruleus  ac  badius  apparebat  superficialis  cutis. 
Exilis  suppuratio  flebat,  quae  continenter  cortices  atque 
crustas  efficiebat.  Vero  tamen  dolore  aegrotus  vacabat 
sed  modo  pressionem  quandam  sentiebat,  omnino  pro¬ 
priae  notae  apparebant  benigni  tumoris  tegentes  partes 
perforantis;  quae  perforatio  tanquam  attritu  vestimenti 
accelerata  videbatur,  ut  ea  maxime  re  sensus  injucundus 
et  incommodus  efficeretur.  Quare  commotus  aegrotus  me¬ 
dicum  suum,  Dr.  doctissimum  Kleeberg  consuluit,  qui  Dr. 
doctissimo  Munchenberg  adjutore  exstirpationem  persecutus 
est,  quae  perfacile  fiebat.  Post  operationem  aegrotus  per 
quinque  dies  domi  remanere  coactus  erat,  exindeque  ne¬ 
gotia  sua  obire  potuit,  quum  vulneris  sanatio  plus  quam 
duos  menses  duraret  cum  multis  granulationibus  ungento 
basilico  adhibito  eveniret,  cicatrice  parva  ac  bona  rema¬ 
nente.  Quod  ad  tumoris  qualitatem  attinet,  idem  talis, 
quales  posteriores  cognoscemus,  videtur  fuisse;  aegrotus 
enim  eum  fulvam  et  duram  massam,  pingui  substantia,  pa¬ 
niculo  certe  adiposo,  circumcinctum  fuisse  dicit,  eumque 
vituli  cartilagini  quodammodo  similem. 

II. 

Attamen  sex  mensibus  post  in  cicatrice  infima  alter 
tumor  ifa  ut  parvus  nodus  apparuit,  qui  celerius  crescebat, 
duobusque  mensibus  magnitudinem  crassi  pugni  virilis 
assecutus  erat,  ceterum  autem  eadem  symptomata  habebat, 
quae  primo  tumori  fuerant.  Nam  omnino  quoque  circum¬ 
scriptus  erat,  facileque  et  in  altitudinem  et  in  latus  loco 


moveri  poterat,  praeterea  neque  sponte  neque  pressu  do¬ 
lorem  efficiens.  Aeque  hujus  alterius  tumoris  progressus 
idem  erat,  qui  primi  fuerat.  Superficies  posterius  colorem 
quoque  lividum  ac  badium  accipiebat,  pus  incipiebat  exire 
et  cortices  fiebant.  Hac  tumoris  reditione  in  medico  cu¬ 
rante  suspicio  mota  est,  eum  non  esse  funditus  exstirpa¬ 
tum,  itaque  alteram  exstirpationem  constituit,  quae  ibidem 
facile  ac  bene  absolvebatur.  Vulneris  sanatio  tunc  diutius 
durabat,  plus  quidem  tribus  mensibus;  luxirientibus  tamen 
granulationibus  et  unguento  basilico  adhibito  firma  ac  bona 
cicatrix  consecuta  est. 

111. 


I 


I 


'  i 


Ita  aegrotus  malo  levatus,  bona  valetudine  utebatur, 
quoad  uno  anno  interjecto  iterum  in  cicatrice  vetere  infi 
ma  parvus  nodulus  censpicuus  factus  est  qui  celerius  cre¬ 
scens  duobus  mensibus  amplitudinem  catilli  habebat  et 
cutis  superficiei  duobus  vel  tribus  digitis  eminebat.  Qui 
tumor  jam  plus  in  altum  patebat,  plane  tamen  circum¬ 
scriptus  erat,  facileque  loco  poterat  moveri.  Superficies 
non  erat  levis  ut  superiorum,  sed  tuberosae  eminentiae, 
quae  ab  aegroto  significantur  funginae,  videbantur.  Tunc 
quoque  mox  superior  progressus  inibat,  tumor  erumpeba¬ 
tur  et  pus  multum  incipiebat  exire  sed  neque  cortices 
neque  crustae  efficiebantur.  Paulo  post  etiam  sanguinis 
profusiones  incedebant,  quamvis  nondum  periculosae.  Ae¬ 
grotus  vehementissime  optans,  ut  malo  suo  exsolveietur, 
subjecit  se  tertiae  operationi ,  quae  non  tam  facile  conficie¬ 
batur  quam  superiores.  Tumor  enim  magis  in  altum  pate¬ 
bat  parteque  spinae  scapulae  parvae  coaluerat,  ut  haec 
ossis  pars  deferenda  esset.  Qua  in  exseeatione  sanguinis 

profluvium  ut  ait  aeger,  non  magnum  fuit.  Tumor  fere 
tres  libras  pondo  valuit;  praecipue  ejusdem  generis  quam 
superiores  colore  magis  sufflavo  et  subcaeruleo,  stridens 
sub  cultro.  Valetudo  bona,  qualis  fuerat,  universe  perma¬ 
nebat,  appetitus  et  assimilatio  erat  impedita,  obstructione 
alvi  nihilo  minus  praesente.  Therapia  post  operationem 
tum  quoque  principio  constitit  in  glacie  applicata,  posterius 
in  unguentis  excitantibus,  sed  ad  cicatricem  plane  perve¬ 
nit  vulnus  demum  plus  quatuor  mensibus  postea. 

IV. 

Attamen  integra  valetudo  modo  duodeviginti  vel  viginti 
quatuor  menses  duravit,  ad  annum  MDCCCLII,  quum  ma¬ 
lum  rursus  vetere  genere  ut  parvus  nodus  circumscriptus 
apparuit.  Mox  autem  proxime  ad  hunc  nodum  complures 
alii  ejusdem  generis  nascebantur,  circumscripti;  ii  erant  et 
loco  moveri  poterant  fungini  in  altitudinem  crescentes. 
Postquam  ii  per  duos  fere  annos  tarde  longius  adoleverant, 
aegrotus  moleste  ferens  quod  therapia  irrita  fuerat,  opinio¬ 
nem  habebat,  mali  sui  causam  esse  internam  et  aegrota¬ 
tionem  universam.  Quod  quidem  etiam  medici  cujusdam 
sententia  ei  confirmabatur.  Quam  opinionem  habens  neque 
operationi  amplius  confidens  ad  homoeopathiam  sese  con¬ 
vertit,  quae  quidem  promisit,  eum  internis  remediis  ex 
malo  suo  exsolutum  iri,  fore  enim  ut  nova  excrescentia 
delaberetur.  Haec  curatio  quae  ad  tres  annos  durabat  et 
in  Acido  silicio  et  Kalio  sulphurato  adhibendo  constitisse 
mihi  dictum  est,  ne  prospere  quidem  tanquam  promis¬ 
sum  erat,  evenit,  tumor  nequaquam  decidit;  ea  tantum 
effectum  esse,  ut  nodi  tardius  crescerent,  aegrotus  opina- 

tur.  Quum  antem  interea  rursus  perforationis  symptomata 
in  maximo  nodo  conspicua  fierent  et  pus  iret  et  iterum  ac 
saepius  sanguis  proflueret,  etiam  ab  homoeopathico  de¬ 
scensum  est  ad  cultrum  admovendum  ut  adjumentum  re- 
1  mediorum  internorum.  Crassum  enim  filum  rubrum 
maximo  nodo  ligatura  impositum  est,  quod  intra  sex  heb- 

Sdomades  firme  et  firme  magis  adstringebatur,  Quum  tamen 
post  id  tempus  nodus  nondum  decasurus  fuit,  subligatura 
sectione  simplice  in  cutis  planitie  amputatum  est.  Sangi- 
nis  profluvium  e  vestigio  cohibitum  est  manu  depressa  et 
textis  areneis  impositis.  Pars  desecata  in  basi,  crassitu- 
|  dine  pollicis  fuit  et  in  superficie  leviter  expansa.  Quum 
|J  etiam  haec  therapia  frustra  esset,  tunc  demum  omnino  in- 
]  dignabundus  malum  in  eventum  suum  commisit  neque  ab 
ullo  medico  se  curari  passus  est,  sed  octo  mensibus  inter¬ 
positis  in  mense  Januario  et  Februario  anni  MDCCCLVIII 
singuli  nodi  rapidius  crescere  incipiebant  et  confluebant, 
attamen  ita  ut  nodi  prius  singulatim  stantes  etiam  tum 
quidem  tamquam  tubera  cernerentur.  Totus  tumor  et  in 
planitiem  et  in  altitudinem  crescebat,  speciem  gibbri  prae¬ 
bens,  ut  aeger  Kyphosi  affectus  videretur.  Mox  etiam  tu¬ 
mor  perrumpebatur,  suppuratio  major  fiebat,  sanguis  multus 
et  multus  magis  exfluebat.  Contra  quae  symptomata  aeger 
ipse  sibi  auxilium  parare  instituit,  quum  loca,  e  quibus 
j  pus  effundebatur,  linteolis  carptis  alligaret  et  sanguinis 
profluvia  boleto  igniario  vel  collodia  illito  et  denique  hoc 
remedio  jam  non  sufficiente,  linteolis  carptis  Liquore  ferri 
sesquichlorati  satiatis  sistebat.  Simul  tumor  odorem  puti¬ 
dum  ac  foedum  praestabat,  qui  ab  aegro  cum  odore,  quem 
1  »Leuchtgas«  quod  dicitur,  habet,  comparatur.  Praeterea 
aeger  per  tres  menses  supremos  continenter  excitatus  febri 

quadam  vexabatur,  pulsa  perpetuo  citato,  febrisque  ardore 
frigori  per  vices  subeunte.  Quare  commotus  aegrotus  denuo 
operationi  subjicere  se  animum  induxit  et  in  clinico  nostro 
chirurgico,  cui  praeest  prof.  ili.  Wagner,  auxilium  quae» 
sivit.  — 

Invenimus  aegrum  in  hoc  statu:  in  sinistra  scapula  est 
tumor  magnitudine  parvi  capitis  virilis,  qui  ad  dextram 
satis  circumscriptus  loco  moveri  potest,  ad  summum  atque 
imum  et  ad  sinistram  diffusum  finem  habet.  Ad  dextram 
sub  cute  et  tela  subcutanea  est,  quae  ibi  prorsus  loco  mo¬ 
veri  possunt.  Ad  humerum  summum  est  magna  cicatrix, 
in  quam  tumor  patet,  cuique  videtur  coaluisse  ad  sinistram 
et  imum  in  musculos  se  subducit  neque  ibi  fines  ejus  bene 
dicerni  possunt;  ad  sinistram  altissime  in  cavum  se  sub¬ 
ducit  axillare,  quamquam  conjici  potest,  eum  apud  arte- 
riam  axillarem  finitum  esse,  quam  quidem  libere  micare 
sentias.  Etiam  magnus  plexus  brachialis  tumore  vacare 
videtur,  quum  brachium  et  sensu  praeditum  et  mobile 
tantum  sit,  quantum  non  turbetur  magnitudine  ipsa,  denuo 
neoplasmatis  immani,  quamvis  haec  causa  non  sufficiat, 
quoniam  nervi  quidem  etiam  circumdati,  sed  in  functione 
sua  non  turbati  sint.  Venae  quoque  axillares  sunt  liberae 
nam  nulla  consecutio  earum  perturbationis  est  impeditae 
circulationis.  Tumoris  consistentia  maxime  ad  columnam 
vertebrarum  duricina  est,  ad  brachium  autem  in  aliis  par¬ 
tibus  elastica  in  aliis  mollis  ut  farina.  Superficies  omnino 
tuberosa  in  altitudine  epidermi  nudata;  planities,  e  quibus 
pus  effunditur,  ibi  sunt,  quae  et  sponte  et  maxime  fascia 
abducta,  vel  tumore  spongia  attincto  facile  sanguinem  ef¬ 
fundunt.  Cutis  has  partes  circumdans  cum  tumore  con- 

juncta,  livida  et  venis  dilatatis  perfusa  est.  Dolores  et  qui 
sponte  et  qui  pressu  aliquo  creantur,  non  valde  adsunt. 
Valetudo  aegroti  omnino  floret,  excepto  illo  statu  febrili, 
quem  supra  dixi,  appetitus  adest,  assimilatio  non  inter¬ 
pellatur.  Quamquam  et  suppuratio  et  crebra  sanguinis 
profluvia  adsunt,  aegrotus  tamen  corpulentia  quadam  et 
specie  satis  valida  utitur. 

In  diagnosi  nihil  nisi  sarcoma  aut  carcinoma  probari 
potuit,  quorum  prius  tam  paucis  symptomatibus  adjuveba- 
tur,  ut  omitti  deberet.  Iteratio  tumoris,  emersus  ex  sin¬ 
gulis  tuberibus,  eorum  confluxus,  superficies  tuberosa  de¬ 
nique  rapidum  incrementum  sarcoma  quidem  probare  pos¬ 
sent  ,  sed  omnia  haec  symptomata  imprimis  fungum 
medullarem  designant.  Conjunctio  cum  vicinis  partibus 
simulari  quidem  potest  processibus,  quos  sarcoma  in  eas 
inmittit,  quamquam  enim  conjunctio  cutis,  suppuratio  et 
haemorrhagiae  et  in  benigno  tumore  apparent,  tamen  in 
his  denique  non  tam  rapide  fiunt,  sed  potius  et  hae  omnes 
et  amplificatio  tot  recentium  venarum  cutanearum  fungo 
medullari  propriae  sunt.  Consistentia  vero  et  magnitudo 
ad  discernendum  tumorem  nihil  afferre  possunt,  nam  illae 
proprietates,  quas  noster  tumor  praestitit,  et  sarcomate  et 
carcinomate  satis  explicantur.  Quamquam  ita  ad  proban¬ 
dum  fungum  medullarem  adducti  eramus,  tamen  modus 
explicationis  constitui  non  potuit,  nam  an  priores  tumores 
scirrhi  fuerint  i.  e.  an  scirrhos  iteratos  fungus  medullaris 
secutus  sit,  quod  denique  rapide  creverit,  an  prima  ite¬ 
ratio  fuerit  benigna  et  e  tumore  benigno  carcinoma  ex¬ 
stiterit,  constitui  non  potuit,  quamquam  hoc  verisimilius 
erat.  — 


Prognosis  post  hanc  diagnosin  valde  mala  dicenda  erat,  i 
quod  in  therapia  adhibenda  respiciendum  erat.  Experientia, 
fungum  medullarem  semel  exstirpatum  brevi  tempore  se  ite- 

■ 

rare  eoque  brevius  crescere,  tum  mortis  periculum,  quod 
ex  operatione  vasibus  et  plexibus  nervorum  aut  compre¬ 
hensis  aut  laesis  exsistere  potuit,  nos  commovit,  ut  remedia 
spiritus  prorogandi  adhiberimus,  dummodo  vires  validae 
essent,  et  ut  tum  denique  admoveremus  scalpellum,  si  hae 
profusa  suppuratione  et  iteratis  haemorrhagiis  exhauriri 
coepissent. 

i 

Aegrotus  vestis  tumori  accommodare,  ne  his  tumor  in¬ 
sultaretur,  tum  adversus  foetorem  remedia  desinflcienta  et 
adversus  sanguinis  profluvia  remedia  adstringentia  adhicere 
jussus  est,  sed  maximum  momentum  in  viribus  et  augendis 
et  conservandis  ponendum  erat.  Post  octo  dies  tamen 
aegrotus  reversus  petivit,  ut  tumor  removeretur  propter 
ejus  gravitatem  et  magnitudinem,  quibus  motus  brachii 
impediebatur,  quamquam  ipsi  perspicuam  erat,  tumori  re¬ 
moto  facillime  mortem  afferri  posse.  Praeterea  tempus, 
quod  antea  ad  operationam  aptum  diximus,  aderat,  quum 
plures  venissent  haemorhagiae,  quae  iteratae  aegroti  vitae 
finem  certe  fecissent;  qua  de  causa  imprimis  operatio  pro¬ 
bata  et  quamqijam  facillime  fieri  potuisset,  ut  tumor  non 
omnino  extirparetur,  die  XII  mensis  Maji  MDCCCLVI11  ita 
instituta  est: 

i 

Duabus  semilunaribus  cultri  sectionibus  tumor  primum 
circumcisus,  deinde  partes  vicinae  incisae,  tum  partes  co¬ 
lumnae  vertebrarum  adjacentes  et  mobiles  separatae  et 
denique  ad  cavum  axillare  diligentissimis  et  accuratissimis 
secationibus  tumor  cum  parte  quadem  et  musculi  deltoidei 

et  musculi  latissimi  dorsi  omnino  exsecatus  est,  ubi  videri 
potuit,  sane  usque  ad  arteriam  axillarem  se  pertinere;  et, 
nonnullis  vulneris  partibus  quae  suspectam  habebant  spe¬ 
ciem,  cultro  et  forfice  remotis  (nam  haemorrhagia  opera¬ 
tione  effecta  non  erat  magna  et  sex  fere  arteriae  parvae 
subligatae  sunt),  totum  vulnus  linteolis  carptis  impletum 
glaciisque  adhibita  est. 

Inspectio  per  micoscopium  docuit,  tumorem  esse  fun¬ 
gum  medullarem  celeriter  se  explicantem,  tuberosae  super¬ 
ficiei,  in  secatione  album  paene  flavum,  variae  consistentiae, 
nonnullis  pertibus  durum  et  sub  cultro  stridentem ,  non¬ 
nullis  molliorem ,  gelationosum  et  partibus  recentioribus 
canum  paene  rufum,  ubi  stroma  parvum  erat  et  ex  novis 
j  immaturis  telis  cellulosis  consistebat  cum  multis  cellulis 
|  sane  carcinomatosis.  In  nodis  durioribus  autem  multum 
stroma  cum  paucis  cellulis  videbatur.  Partis  musculorum 
adjacentes,  quae  operatione  exsecabantur,  carcinomatose 
infiltratae  erant,  et  eae  partes,  quae  Primitiv-Fibrillen  di¬ 
cuntur,  cellulas  carcinomatosas  continebant,  aliae  partes 
adipose  degeneratae  erant.  Eodem  modo  nervi,  qui  pauci 
tantum  aderant,  ad  adiposam  degenerationem  plane  per¬ 
venerant. 

Statim  post  operationem  aegrotus  mitem  ardorem  in 
vulnere,  lenes  capitis  dolores,  sensit  et  nauseam,  quae  mox 
excessit  et  verisimiltter  chloroformio  antea  adhibito  effecta 
erat.  — 

KmBM i  ■ '  / i\  illi |  t  i  ifa  {  i  i  *  •  ii  i  *  - 

I  Die  XIII  mens.  Maji.  Per  noctem  aegrotus  bene 
j  quieverat,  postridie  satis  bene  se  habuit,  quamquam  lebri 


14 


affectus  fuit,  ictus  pulsus  110  erant,  praeterea  siti  satis 
vehementer  et  capitis  doloribus  vexabatur,  appetitus  aberat, 
sed  aderat  obstructio  alvi. 

Die  XIV  m.  Maji.  Aegrotus  noctu  bene  dormivit,  fe¬ 
bris  cedere  coepit,  ictus  pulsus  106,  sitis  et  dolores  ca- 
capitis  minores,  quam  heri;  appetitus  incipit,  quamquam 
obstructio  alvi  etiam  adest.  Fascia  nondum  renovata  est 
partes  vulneri  adjacentes  compressione  non  dolent. 

Die  XV  m.  Maji.  Pulsus  ictus  100.  Caput  doloribus 
caret,  sitis  abest.  In  partibus  vulneri  adjacentibus  dolor 
vehemens  exsistit,  quamquam  inflammatio  ibi  non  erat. 
Glacies  aegroto  jucundissima  est,  quare  illa  adhiberi  per¬ 
gitur.  In  fascia  renovanda  pus  satis  bonum  et  multum 
apparuit  et  vulneris  species  bona  laudabilisque  fuit.  Ob¬ 
structio  alvi  quum  etiam  adsit,  clysrna  jubetur. 

Die  XVI  m.  Maji.  Symptomata  febrilia  omnino  fere 
desierunt.  Dolor  in  vulnere,  imprimis  in  nonnullis  partibus 
maximus  erat‘  ut  fasciae  et  aplicatione  et  obductione  mag¬ 
num  dolorem  capiat. 

A  die  XVI  usque  ad  XX  in  vulnere  parvae  granula¬ 
tiones  cum  suppuratione  laudabili  videntur.  Dolor  in  fasciae 
applicatione  remansit,  febris  abest. 

Die  XX  m.  Maji.  In  tota  vulneris  superficie  particulus 
mortuus  jam  non  videtur,  granulntiones  frequentes  proce¬ 
dunt,  dolor  in  vulnere  crescit,  quam  ob  rem  vulnus  lin¬ 
teolis  carptis  et  decocto  fol.  Hyoscyami  immersis  im¬ 
pletum  est. 

Die  XXII  m.  Maji.  Dolor  paullatim  cedere  coepit,  sed 
in  applicatione  ipsa  linteoloram  carptaram  in  decocto  illo 
j  immersourm  aegrotus  vehementi  ardore  se  vexari  queritur. 
Valetudo  omnino  bona  est;  aegrotus  jam  lecto  surrexerat 
et  breve  tempus  in  conclavi  ambulaverat. 

/• 

Die  XXIV  m.  Maji.  Dolor  ex  vulnere  plane  cessit. 
Exceptis  quibusdam  partibus,  una  prope  superiorum  mar¬ 
ginem,  altera  prope  cavum  axillare,  alia  in  medio  vulnere, 
ubi  granulationes  speciem  luxurientem  habent  et  satis  alte 
supra  vulneris  planitiem  imminent,  universa  superficies 

I  firmas  granulationes  praebet  et  in  margine  cicatrix  existere 
coepit. 

Die  XXXI  m.  Maji.  Sanatio  vulneris  constanter  pro¬ 
cessit;  in  toto  vulneris  margine  cicatrix  latitudine  fere  unius 
lineae  videtur.  Adhibito  ungento  ex  argento  nitrico  et  bal- 
Jl  samo  peruviano  parato,  quo  die  XXVIII  primum  usi  era¬ 
mus,  granulationes  luxurientes  ad  mediam  et  ad  cavum 
axillare  spectantes  minuuntur,  sed  firmioribus  granulationibus 
cedunt  et  ad  humerum  summum  tantum  remanent. 

Die  I  m.  Junii.  Quum  et  universa  valetudo  et  species 
vulneris  optima  sit  et  sanatio  jucunde  procedat,  aegroto 
clinico  exire  sanationemque  domi  continuare  conceditur. 
Vulnus  sine  interpellatione  constanter  ad  cicatricem  per- 
I  venit,  sed  multo  celerius,  quam  post  priores  operationes, 
ut  duobus  mensibus  intermissis  totum  vulnus  cicatrice 
bona  contecta  esset. 

V 

K'. 

II  B  • 

y. 

Uno  anno  praeterito  aegrotus  mense  Maji  MDCCCLV1III 
iterum  tumore  affectus  in  clinico  se  praestitit,  qui  ut  ope¬ 
ratione  removeretur,  petivit.  Post  praecedentem  operatio¬ 
nem  mox  omnino  recreatus,  totum  per  annum  optima  vale¬ 
tudine  usus  erat,  dum  ante  quinque  fere  hebdomades  in 
cicatrice  parvum  nodum  sentiret,  qui  celeriter  ad  praesen¬ 
tem  magnitudinem  processit.  Pro  pristino  tumore  hanc 
magnam,  planam  et  radiatam  cicatricem  invenimus,  in  cu¬ 
jus  extrema  parte  iterum  tumor  apparuit,-  qui  usque  ad 
sanas  partes  posterioris  internae  planitiei  humeri  sinistri 
pertinebat,  ut  partim  ab  extremo  cicatricis  fine,  partim  sana 
cuti  tegeretur,  quae  telae  facile  a  loco  moveri  poterant. 
Tumor  magnitudinem  magni  ovi  anserini  habet,  ubique 
comprehendi  et  in  partibus  infra  sitis  plane  moveri  potest. 
Tumor  superficiem  paullum  iniquam  et  duram  consisten- 
tiam  habet,  neque  vero  dolores  efficit.  Glandulae  lympha¬ 
ticae  adjacentes  nunc  non  magis  tumuerunt,  quam  in  prio¬ 
ribus  tumoribus.  Universa  valetudo  in  omnibus  partibus 
bona  est;  aegrotus  non  modo  non  cachexia  laborat,  sed 
etiam  firmam  et  validam  speciem  prae  se  fert  et  corpulentia 
satis  magna  utitur.  Indigestio  prorsus  bona,  appetitus  ve¬ 
hemens,  sed  alvi  dejectio  propter  veteres  haemorrhoides 
inconstans  et  difficilis  est. 

Quod  ad  diagnosin  pertinet,  ex  omnibus  symptomatibus 
hujus  tumoris  alia  sententia  probanda  erat,  quam  unum 
annum  antea  habuimus.  Tumor  postremo  exstirpatus  ex 
symptomatibus  et  inspectionibus  microscopii  fungus  medul¬ 
laris  habendus  erat,  sed  si  consideramus,  post  primum 

initium  morbi  triginta  sex  annos  praeteriisse,  eundem  qua¬ 
ter  sine  ulla  cachexia  semper  certo  loco  rediisse  et  prae¬ 
sentem  tumorem  symptomata  benigna  ostendisse,  quam¬ 
quam  prior  tumor  omnia  symptomata  maligna  habuerat, 
errorem  in  priori  diagnosi  concedamus  nocesse  est.  Fieri 
quidem  posset,  ut  diagnosin  nostram  supra  commemoratam 
si  servamus,  casum  nostrum  observationibus  illis  inserere¬ 
mus,  ubi  malignis  tumoribus  expulsis  recidivi  et  brevi  se¬ 
quentes  tumores  semper  benignos  se  praebuerant  usque 
eo,  quoad  post  complures  operationes  inclinatio  ad  tumores 
procreandos  eo  loco  plane  evanuit.  Cui  tamen  rei  repugnat, 
initium  tumoris  hic  haud  dubie  benignum  fuisse  fungum¬ 
que  medullarem  tantae  magnitudinis  benigna  quaedam  neo¬ 
plasmata  secutura  esse  vix  credi  posse.  Paulo  verisimilius 
censent,  qui  confirmant,  ex  tumore  initio  benigne  se  prae¬ 
stante  paulo  post  carcinoma  quam  rapidissime  crescens  ex¬ 
stitisse.  Sed  tale  quoque  carcinoma  nullo  modo  aliter  ac 
genuinum  se  gessisset,  neque  tantam  magnitudinem  asse¬ 
cutum  quumque  sanguinis  profusiones  tam  amplae  essent, 
locum  suum  tenuisset,  imo  vero  vicinas  glandulas  lympha¬ 
ticas  vasaque  corripuisset.  Tumorem  igitur  quem  supra 
diximus,  sarcoma  habendum  esse  jam  luce  clarius  est, 
praesertim  quum  symptomata  ejus,  ut  diagnosis  nostra 
docet,  sarcomate  explicari  possint,  quodsi  spectas  in  tribus 
I  formis  fibrosa,  cellulosa,  gelatinosa,  quae  vix  ut  sensibus 
percipiaris,  inter  se  vertuntur  atque  eodem  tempore  existere 
possunt.  Accedit  quod  ut  continuus  tumor  purissime  ex- 
I  stirpabatur  neque  tamen  sic  coaluerat,  ut  fungus  medulla¬ 
ris  tali  rerum  statu  haud  dubie  oportuit.  De  diagnosi 
!  autem  tumoris  qualis  nunc  sit,  aptissime  colligis  ex  reci- 
j divo  morbi  impetu  reliquisque  symptomatibus,  illam  esse 

sarcoma.  Inter  ceteros  benignos  tumores  fortasse  fibro  is 
quoque  putari  potuit.  Haec  tamen  majorem  duritiam 
ostenderet  neque  si  pure  exstirpata  erat,  quater  rediisset 
nec  tam  celeriter  saccrevisset.  Secundum  hanc  diagnosin 
et  prognosis  multo  melior  quidem  fuit,  neque  vero  plane 
bona,  nam  facile  tumor  recidivus  in  partes  penetrare  potuit, 
e  quibus  exsecatio  fieri  non  potuisset  et  tam  perforatione 
et  suppuratione  mortem  attulisset.  Quod  quum  considera¬ 
tum  esset,  exstirpatio  concludebatur  et  die  XI  mens.  Maji 
MDCCCLVI1II  cum  scalpello,  cbloroformio  adhibito,  ita 
facta  est: 


Primum  cutis  supra  tumorem  secatione  in  longitudinem 
producta  disjungitur,  tum  margines  in  utramque  partem 
desecantur  et  major  pars  tumoris,  quae  circumcisa  in  capsula 
telae  cellulosae  jacet,  exsecatur.  Digitus  in  vulnus  pene¬ 
trans  altius  in  substantia  musculi  tricipis  inclusos  et  a  tu¬ 
more  nQnc  exstirpato  omnino  disjunctos  duros  nodulos 
ejusdem  qualitatis  invenit,  qui  etiam  statim  scalpello  et 
forfice  removebantur.  Quo  facto  altum  vulnus  operatione 
effectum  linteolis  carptis  impletum,  involutione  simplici  de¬ 
tectum  et  tum  glacies  adhibita  est. 

Perscrutatio  tumoris  diagnosin  veri  sarcomatis  accurate 
probavit,  nam  in  secatione  color  fulvus,  consistentia  glan¬ 
dulosa  et  linea  circularis  sanguinis  extravasati  apparent. 
Microscopio  docemur,  tumorem  consistere  tantum  ex  multis 
dense  confertis  et  in  longitudinem  ad  series  formatis  magnis 
fusosimilibus  cellulis  cum  membrana,  quae  leviter  deleri 
potest  et  nucleis  magna  resistentia  affectis.  Stroma  ex 
telis  cellulosis  consistens  non  adest.  Sed  in  capsula,  quae 


19 


majorem  tumoris  partem  circumdedit,  cellulae  illae  fuso- 
similes,  quas  supra  dixi,  non  confertae,  sed  dispersae  et  in 
reticulum  fibrillosum  inclusae  apparent;  aderantque  etiam 
praeter  cellulas  fusosirniles  aliae  rotundae  et  ovales,  ut 
haec  neoplasmatis  pars  elementa  sarcomatis  multo  minus 
exquisite  praestaret.  Fibrae  musculorum  partum  tricipis  ex- 
secatorum  degeneratae  et  sacculi  eorum  nucleis  completi 
erant,  qui  adhibito  acido  acetico  plane  procedebant. 

Die  XII  m.  Maji.  Aegrotus,  operatione  perfecta,  statim 
nausea  et  capitis  doloribus  vexabatur,  quae  et  hodie  me¬ 
diocriter  aderant.  Noctu  aegrotus  bene  quieverat  et  ex¬ 
cepto  pulsu  celerato  (ictus  90)  symptomata  febrilia  non 
videntur.  Vulnus  ipsum  quidem  non  dolores,  sed  tamen* 
glacie  remota,  magnum  ardorem  procreavit. 

Die  XIII  m.  Maji.  Aegrotus  optime  se  habet,  quam¬ 
quam  pulsus  celeratus  ut  heri  est.  Fascia  et  illa  pars 
linteolorum  carptorum,  quae  facile  solvi  poterat,  removentur. 
Vulneris  margines  parvum  dolorem  praebent.  Pro  glacie  pri¬ 
mum  fomentationes  tepidae,  tum  cataplasmata  adhibentur, 
ut  semper  fieri  solet. 

Die  XIV  m.  Maji.  Linteola  carpta  hodie  omnino  re¬ 
mota  pure  plane  perfusa  sunt.  Vulnus  infuso  florum 
Chammomillarum  elavatur,  qua  re  plurimae  partes  necro¬ 
ticae  removentur  et  vulnus  optimam  speciem  accipit.  A 
die  XIV  usque  ad  diem  XX  ubique  firmae  granulationes 
procedunt,  vulnus  in  altitudinem  compleri  coepit  et  nulla 
in  parte  carnem  luxurientem  ostendit.  Res  quum  ita  esset 
aegroto  conceditur,  clinico  exire,  ut  sanatio  domi  conti- 


20 


nuetur,  quae  ibi  sine  omnibus  interpellationibus  celerius 
quam  antea  processit,  ut  die  XVI  Junii  quum  aegrotus 
rursus  in  clinico  se  praestaret,  pro  vulnere  operatione 
effecto  angustam,  aequam  et  bonam  cicatricem  conspi¬ 
ceremus, 

VI. 

Ita  aegrotus  nonnullos  menses,  sed  breve  tantum  tem¬ 
pus  a  malo  liberatus  erat;  nam  jam  mense  Novembri 
MDCCCLVIIII  sextum  cognovit  nodum  se  explicantem,  qui 
a  prioribus  nullo  modo  differebat  et  qui  rursus  praecipue 
extremo  tempore  celeriter  succrevit.  Qui  tumor  ne  quarti 
magnitudinem  assequeretur,  aegrotus  rnense  Januario 
MDCCCLX  rursus  in  clinicum  chirurgicum  nostrum  venit, 
ubi  malo  curaretur. 

Ibi  invenimus  plane  localem  tumorem  recidivum.  In 
extrema  parte  veteris  magnae  radiataeque  cicatricis  rursus 
adspiciebatur  tumor  usque  ad  posteriorem  circuitum  sum¬ 
mae  partis  sinistri  humeri  pertinens  magnitudine  magni 
pugni  virilis,  supra  quem  et  cicatrix  et  cutis  normalis  hu¬ 
meri  valde  mobilis  erat.  Tumor  ipse  praebebat  iniquam 
tuberosamque  superficiem  et  elasticam  consistentiam,  plane 
comprehendi  et  adversus  partes  infra  jacentes  loco  moveri 
potest.  Glandulae  lymphaticae  nusquam  tument.  Praeterea 
in  superiore  cicatricis  parte  prope  spinam  scapulae  et  in 
ipsa  cicatrice  parvus  durusque  nodulus  adspiciebatur,  qui 
et  ipse  moveri  potuit  et  in  cutem  et  in  partes  infra  ja¬ 
centes.  Omnino  valetudo  aegroti  placet,  appetitus  assimi- 
atioquebene  se  habent.  Aegrotus  medici  animum  attendit  in 

rem,  quam  post  priores  operationes  observasse  se  contendi!, 
cujus  tamen  nondum  mentionem  fecerat.  Dicit  autem,  pri¬ 
mis  post  operationem  diebus  crebro  nonnullas  varices  hae- 
morrhoidales  circum  anum  apparuisse,  easdem  sponte 
evanuisse.  Aegrotus  rursus  opinatur,  morbi  causam  esse 
internam  aegrotationemque  universam,  censetque  lias  in 
recto  intestino  varices  tumores  recidivos  aut  ettecisse  aut 
auxisse. 


i 

Haec  sarcomatis  diagnosis  tumore  recidivo  probata 
est,  qui  non  minus  omnia  symptomata  sarcomatis,  i.  e. 
benigni  tumoris  praebebat.  Deinde  quod  totus  hic  tumor 
recidivus  certo  quodam  loco  tantum  exstitit  semperque 
I  modo  exteriorem  cicatricem  et  partem  humeri  dolore  afle- 
cit,  omnis  malignitas  rejicienda  erat.  Aegrotatio  univer¬ 
salis,  quam  dicit  aegrotus,  modo  licta  erat,  hoc  enim  rerum 
statu  aliis  quoque  corporis  locis  tumores  exstitissent  aut 
certe  perturbatis  appetitu,  assimilatione  similibusque  se 
ostendissent.  Varices  autem  haemorrhoidales,  quibus  per¬ 
turbationes  venae  portae  effici  nemo  negabit,  sarcoma  in 
humero  vix  provocabunt.  In  tanta  tamen  tumoris  benigni¬ 
tate  prognosis  nullo  modo  bona  nominari  potuit;  usque 
eo  enim  sequens  quisque  tumor  recidivus  in  interiores  par¬ 
tes  se  propagaverat  et  in  sequenti  quoque  exstirpatio  dilfi- 
I  cilior  fuerat.  Si  enim,  ut  ex  rerum  ordine,  qui  ad  id  tem¬ 
pus  fuit,  colligi  licuit,  complures  etiam  tumores  exstitissent, 
facile  evenire  potuisset,  ut  talibus  corporis  locis  evadeient, 
ubi  exstirpatio  fieri  non  potuit.  Amputatione  enim  tumo¬ 
res  recidivi  funditus  sanare  non  licuit,  quum  tumoi  sempei 
nimis  longe  aut  in  humerum  aut  in  dorsum  se  pei  lineret, 
nihil  fieri  potuit,  nisi  ut  musculi,  si  rursus  morbo  ufh- 

cerentur,  exsecarentur.  Sanatio  igitur  tum  quoque  nihil 
erat,  nisi  exstirpatio,  quae  hoe  modo  facta  est: 

Sectione  quae  longitudinem  tumoris  adaequaret,  tumor 
ipse  nudatus,  in  omnes  partes  praeparatur  cultroque  ac 
forfice  exstirpatur.  Penitus  in  vulnere,  in  fibris  musculi 
deltoidei  implicati  duo  parvuli  ac  duriusculi  nodi  ad  colum¬ 
barum  ovi  magnitudinem  inveniebantur,  qui  et  ipsi  accu¬ 
rate  exsecabantur.  Tum  parvus  summa  in  cicatrice  nodus 
sectione,  quae  circulum  imitaretur,  circumdatus  remotusque 
est,  nec  minus  musculorum  omnes  partes,  quae  aegrotatio¬ 
nis  signum  praeberent,  exstirpatae.  Hac  quoque  in  opera¬ 
tione  sanguinis  profluvium  parvum.  Vulnus  linteolis  carptis 
impletum  simplici  fascia  tegitur  et  tum  glacies  adhibetur. 
Deinde  nobis  placuit,  si  in  ano  rursus  varices  haemorrhoi- 
dales,  de  quibus  diximus,  se  ostenderent,  ibi  hirudines  ad¬ 
movere  atque  potius  ut  aegrotus  aliquid  consolationis  ca¬ 
peret,  quam  unde  nos  eventum  aliquem  exspcctassemus, 
ei  praebere  acidum  silicium  a  viro  illustrissimo  Schuh  pro¬ 
batum. 

Tumorem  perscrutanti  rursus  in  incisura  apparet  color 
sufflavus,  dura  consistentia,  et  sub  cultro  auditur  stridens 
sonitus.  Microscopium  rursus  ostendit  tumoris  habitum 
sarcomatis  imagini  simillimum,  quod,  his  in  rebus  cerne¬ 
batur:  cellulae  fusosimiles,  quarum  quidem  nuclei  claris¬ 
sime  adspiciuntur,  quarum  membrana  tamen  parum  distat 
ab  iis,  quae  membrana  continentur,  immixtae  sunt  telae 
fibrillosae,  cujus  tamen  fibrae  valde  tenues  maximam  par¬ 
tem,  quod  demonstrari  poterat,  cum  cellulis  cohaerescunt. 
Intercesserat  autem  his  clara  ac  plane  aequa  substantia. 

Ordo  fibrarum  in  nodis  recentioribus  perfacile  cognoscitur. 
Omnes  uno  ex  loco  quoque  versus  diffunduntur,  minus 
tamen  eo,  ubi  maximum  iis  impedimentum  resistere  conjici 
potest.  Una  pars  tumoris  clare  se  praebet  exstirpatis 
musculis  contortam  et  ita  quidem,  ut  tela  parenchymatosa 
musculorum  quam  rapidissime  augeatur,  quae  proprias 
musculorum  partes,  quas  «Primitiv  Fibrillen «  dicimus,  com¬ 
primat,  contudat  atque  ad  atrophiam  perducat.  Quae  atro¬ 
phia  vera  est  et  a  degeneratione  adiposa,  quae  sequi  solet 
compressionem,  ita  differt,  ut  vacui  et  complicati  culei,  quo¬ 
rum  est  vasorum  capillarium  forma  saccolemrnatis,  paucis 
|  nucleis  nucleolisque  sint  completi. 

Sanatio  vulneris  etiam  nunc  bene  procedebat  sine  ulla 
interpellatione  brevi  tempore.  Mox  operatione  facta,  nau¬ 
seae  doloresque  capitis  iterum  apparebant,  quae  celeriter 
praeteribant.  Etiam  febris  lenis  erat  a  die  XVI  usque  ad 
diem  XVIIII  mensis  Decembris  quo  tempore  sempor  glacies 
est  adhibita  Quum  deinde  cataplasmatis  utebatur,  prae¬ 
cipue  in  mutatione  fasciarum  applicatarum  permagnus  dolor 
marginum  vulneris  iterum  rediit,  locis  circumjacentibus  non 
inflammatis,  quare  iterum  decoctum  fol.  Hyoscyami  est 
applicatum.  Jam  die  XXII  mensis  Januarii,  quum  vulnus 
bona  esset  granulatione,  aegrotus  domum  dimitti  potuit, 
ubi  constanter  per  complures  hebdomades  acidi  silicii  ute¬ 
batur  granis  duobus,  ter  quotidie. 


VII. 


Aegrotus  dimissus  constanter  quaque  hebdomade  in 

trahebat.  Haec  tamen  res  valde  erat  suspiciosa,  in  imis 
enim  partibus  veteris  cicatricis  radiatae  plica  exstitit,  cujus 
forma  erat  sacculi,  quae  plane  erat  oedematosa.  Quod 
oedema  sine  ulla  causa  ortum  nihilominus  abibat,  sed  clare 
cerni  poterat,  paullatim  durius  factum  neoplasmati  cedere. 
Quum  post  sex  hebdomades  vulnus  fere  cicatricem  tra¬ 
xisset,  aegrotus  nodi  formationem  iterum  animadvertit  qui 
sub  priori  nodo  erat  et  octo  diebus  magnitudinem  ovi 
gallinae  aequabat.  Cujus  quidem  superficies  satis  erat 
levis,  simulque  elastica  iterum  et  firma  consistentia  et  ad 
cicatricem  tegentem  et  ad  partes,  quae  infra  erant,  plane 
moveri  poterat.  Tumorem  recidivum,  qui  tam  celeriter 
iterum  redibat  et  tam  celeri  erat  explicatione  prognosin 
certe  turbare  et  a  quaque  operatione  retinere  oportuisse, 
facile  intelligi  potest;  exstirpatio  tamen  decreta,  die  II  men¬ 
sis  Martii  a.  MDCCCLX  ita  est  facta: 

Seminularibus  sectionibus  parte  durata  circumsecta, 
hisque  longius  productis  nodo  nudato  et  cicatricis  pars  et 
nodus  cum  musculis  circumjacentibus  caute  cultro  et  for¬ 
fice  ita  removentur  ut  fascia,  quae  scapulae  musculos  ob¬ 
tegit,  optime  conspici  possit.  Tumoris  inspectione  et  muscu¬ 
lorum  partium  idem  inveniebatur,  quod  ante  sex  hebdo¬ 
mades.  Etiam  in  parte  cicatricis  duratae  multis  fibrillis 
telae  cellulosae  inclusae  cellulae  fusosirniles  conspiciebantur, 
quas  antea  diximus. 

Sanatio  hujus  vulneris  mox  fiebat,  postquam  aegrotus 
per  nonnullos  modo  dies  in  clinico  fuit,  sine  ullo  casu  et 
iteratione.  Post  operationem  ne  febris  symptomata  quidem 
exstitebant,  sed  mox  bonae  et  firmae  granulationes  fiebant, 

H  superficialibus  mortuis  partibus  detrusis,  quae  primo  cata¬ 
plasmatibus  adhibitis,  deinde  unguento  ex  argento  nitrico 
parato  sex  hebdomadibus  firmam  reddebant  et  levem 
cicatricem.  Ex  eo  tempore  i.  e.  post  quinque  fere  menses 
aegrotus  nullum1  habet  tumorem  recidivum,  bona  utitur 
valetudine,  specie  florida,  magnopere  sperat,  se  plane  a 

I  morbo  esse  liberatum. 

I  VIII. 

m 

Upicrisis. 

Hic  consideratione  dignissimus  casus,  cujus  contem¬ 
platio  fortasse  non  ad  finem  perducta  esset,  haec  probat 
praecepta : 

1)  Sarcoma  eodem  apparet  quo  carcinoma  cum  pluri¬ 
bus  formis,  in  quibus  praecipue  fibrosae,  cellulosae  gelati¬ 
nosae  animadvertendae  sunt.  Quae  quidem  tres  formae 
et  inter  se  ipsas  iterationes  sequuntur  et  in  diversis  nodis 
simul  conspiciuntur  et  interdum  omnes  separatae  unum 
reddunt  tumorem,  sive  confluunt  ex  formationibus  primo 
diversis  sive  hae  formae  diversae  simul  existunt  aut  forma 
cum  forma  sine  interpellatione  se  conjungit.  Quae  quum 
ita  sint,  tumor  quintus  hujus  casus  certe  cellulosum  sar¬ 
coma  est  habendus,  sextus  autem  et  septimus  plane  fibro¬ 
sum  reddunt.  Quartus  deinde  tumor,  omnium  maximus 
modo  sarcoma  est  declarandus,  quum  omnes  tres  formae 
simul  existant.  In  parte  dura  ejus,  quae  ad  columnam 
vertebrarum  porrigebat,  plane  formatio  fibrosa  conspici 
poterat,  in  ceteris  autem  partibus  forma  cellulosa  cum  ge¬ 
latinosa  se  conjungebat. 

. 

2)  Causa  tumorum  hujus  generis,  qui  semper  redeunt, 
modo  est  localis.  »Sarcosis«  quae  respondeat  »Carcinosi« 
non  est  probanda.  Iteratio  tumorum  ita  esset  declaranda, 
in  loco  iterationum  multarum  impedimentum  nutritionis 
est  locale,  quum  matrix  quae  producit  tumores,  satis  qui¬ 
dem  habet  nutritionis  liquoris,  perv.ersa  formatione  ex  hoc 
plasmati  plane  formatas  telas  praebere  non  possit,  sed 
quum  recta  formatio  cellularum  luxurie  retineatur,  tela 
fibrillosa  celerrime  quidem  et  magno  numero  procedit  ta¬ 
men  immatura,  tali  luxurie  tumorem  reddit.  Ita  quidem 
neoplasmata  prima,  sextum  septimumque  sunt  declaranda. 
Hoc  modo  parvus  nodus  supremae  cicatricis  partis  in  sexto 
neoplasmati  atque  tumor,  qui  ex  plica  primo  oedematosa, 
orti  esse  viderentur.  Quae  sententia  eo  probatur,  quod 
tumores  quidem  omnes  erant  in  scapula,  raro  tamen  eodem 
loco  iteratio,  ubi  prior  erat.  Primi  enim  tumores  recidivi 
semper  magis  ad  imum  pertinebant,  ut  in  quarta  opera¬ 
tione  super  tumorem  cicatrix  magna  tertiae  operationis  in¬ 
veniretur,  ceteri  autem  tumores  magis  ad  humerum  ver¬ 
gerent.  Quam  sententiam  nodus  ille  parvus  sexti  et  tumor 
cicatricis  septimi  neoplasmatis  certissime  demonstrant,  ea 
enim  ex  tela  jam  infiltrata  exisse  putari  non  potest,  quum 
eorum  explicatio  ex  ipsa  tela  cicatricum  neque  ex  sarco- 
lemmate  substantiae  musculorum  procederet.  Etiam  alio 
modo  formatio  complurium  tumorum  recidivorum  et  prae¬ 
cipue  quinti  verisimile  infiltratione  cellularum  sarcomatis 
ut  partes,  de  quibus  diximus,  sanae  esse  viderentur,  deinde 
autem  tumorem  recidivum  redderent.  Tumor  enim  per¬ 
magna  luxurie  cellularum  et  longiore  productione  fit  fibril- 
losae  telae.  Cellulae  autem  non  solum  in  tumore  ipso  in¬ 
veniuntur,  sed  etiam  inclusae  musculorum  fibrillis ,  ut  in 

1  musculorum  partibus,  quae  simul  exsecatae  erant,  in 
quarto  tumore  apparerent.  Partes  antem  ita  infiltratas, 
quamquam  plane  sanae  esse  videbantur,  relictas  esse  pu¬ 
tari  potest,  ex  quibus  postea  continua  productione  cellu¬ 
larum  tumores  recidivi  existerent.  Hoc  modo  quinti  tumo¬ 
ris  formatio  qui  et  ipse  ex  prima  cicatrice,  quae  orta  erat, 
I  declaranda  esset. 

n 

3)  Diagnosis  sarcomatis  et  carcinomatis  interdum  modo 
ita  fieri  potest,  ut  per  tempus  longum  consideretur,  quo¬ 
ji  modo  tumor  procedat  neque  semper  microscopio  solo  aut 

ex  symptomatibus  certa  diagnosis  constitui  potest.  Ut  enim 
in  natura  diversae  animalium  plantarumque  species  non 
certe  discerni  possunt,  sed  discrimen  vix  sentitur,  ita  neo¬ 
plasmata  saepe  non  accurate  finibus  discribi  possunt,  i.  e. 
forma  benigni  et  maligni  tumoris  non  tam  acriter  cerni 
potest.  Itaque  nou  esset  laudandum,  si  quis  nimia  levitate 

I 

uteretur  et  benignum  tumorem  in  malignum  transiisse 
constitueret,  sed  melius  esset,  si  errorem  diagnosis  conce¬ 
deret,  praesertim  quum  postea  tumor  benignus  putari  pos- 
I  set  et  id  quod  microscopio  inveniretur,  sarcomate  declarari 
posset.  Tale  erat  neoplasma  quod  ante  descripsimus,  quum 
enim  tumoris  quarti  omnia  symptomata  acerrime  fungum 
medullarem  probari  viderentur,  quod  microscopium  optime 
constituebat ,  attamen  ex  contemplatione  per  complures 
annos  facta,  quomodo  procederent  et  quales  essent  itera¬ 
tiones  recidivi  tumor  summo  jure  putandus  est  sarcoma. 

■  I 

4)  Admirabilis  est  hoc  in  casu  celeberrima  formatio  et 
bonarum  et  firmarum  granulationum,  quae  raro  luxurienles 

■ 

I  fiebant,  sed  plurime  firmae  manentes  brevi  tempore,  sex 

usque  decem  hebdomadibus  ad  cicatricem  pervenerunt, 
quamquam  sanationem  trium  priorum  vulnerum  operatione 
factorum,  duos,  tres  vel  quinque  menses  durasse  aegrotus 
dixit;  qua  differentia,  quam  gravis  therapia  post  operatio¬ 
nem  sit,  satis  ostenditur.  Aegrotus  post  tres  priores  ope¬ 
rationes  non  diutius  quam  quatuor  dies  domi  mansit  et 
tum  sine  mora  negotia  exsequi  solitus  est,  post  quatuor 
sequentes  operationes  diu  quiescere  et  a  negotiis  se  abstineie 
debuit.  Glacies  adhibita  est,  quam  diu  aegroto  jucundum 
erat  et  tum  cataplasmata,  durn  unguentis  excitantibus  factum 
est,  ut  vulnus  cicatricem  traheret.  Ita  partim  formatio  bo¬ 
narum  granulationum  quieti,  frigori  et  denique  calori  hu- 
mido  est  adscribenda,  partim  certo  nutritio  et  bona  aegroti 
valetudo  bonam  sanationem  effecerunt;  nam  in  homine  ca¬ 
chexia  vexato  aut  in  summa  rerum  inopia  vivente  vel  dili- 
gentissima  therapia  post  operationem  vulnus  tam  celerem 
fereque  mire  bonam  cicatricem  non  traxisset. 


* 


V  i  t  a. 


n  t  u jt  sum  Julius  Joliannes  Arminius  Riemer ,  confessioni 
catholicae  addictus ,  Baldtnburgi ,  in  oppidulo  /iorussiae 
occidentalis  die  XII  mensis  Martii  anni  MDCCCXXX  V1 1 
patre  Michaelo ,  matre  V frica,  e  gente  Grandies,  quos  ad¬ 
huc  vivos  veneror.  Primis  litterarum  elementis  imbutus  in 
schola  Friedlandensi  gymnasium  Conitziense ,  quod  tum  sub 
beati  Hruggemann  directoris  illustrissimi  auspiciis  florebat , 
per  annos  septem  frequentavi.  Maturitatis  testimonium 
adeptus  auctumno  anni  1850  illam  Gryphiswaldensem  uni¬ 
versitatem  adii ,  ubi  a  prof.  ill.  Schoemann  illo  tempore 
rectore  magnifico  in  numerum  civium  academiae  receptus 
apud  professorem  ill.  Haeser,  decanum  spectabilem ,  nomen 
dedi  albo  medicorum.  Sed  anno  uno  post  hanc  almam  li¬ 
bertinam  petii  et  a  professore  ill.  Cruse ,  prorectore  magni¬ 
fico  ,  in  civium  numerum  receptus  a  prof.  ill.  Rathlce ,  illo 
tempore  decano  spectabili  in  album  medicorum  inscriptus 
sum.  Tum  per  semestria  octo  me  docuerunt : 

1 )  Gryphiae  :  encyclopaediam  et  methodologiam  medi¬ 
cam  ill.  Haeser;  physfcen  ill.  de  Feililsch ;  botanicen  et 
generalem  et  specialem ,  zoologiam  ill.  Muenter ;  logicen 
beat.  Stiedenroth ;  psychologiam  ill.  Baier ;  chemiam  ex- 
perimentalem  et  analylicam ,  miner  alogiam ,  geologiam  et 
geognosiam  ill.  Huenefeld;  splanchnologiam ,  m yo logia m, 
anatomiam  comparatam ,  artem  cadaverum  rite  secandorum 

///.  Schultze ;  physiologiam,  histiologiam ,  historiam  evolu¬ 
tionis,  osteologiam  et  syndesmologiam ,  angiologiarn ,  neuro - 
logium,  artem  cadaverum  rite  secandorum  ili.  Rudge . 

2  J  Regio  monti :  ana  torni am  comparatam ,  de  animalibus 
radiatis  ili.  Rnlhke;  artem  cadaverum  rite  secandorum  ili. 
Rurdach;  palhologiam  generalem  et  anatomiam  pathologi¬ 
cam  i/l.  de  Wittich;  materiam  medicam  arlemque  formulas 
medicas  rite  concinnandi  ili.  Cruse;  artem  auscultandi  et 
percutiendi  il-L  Hirsch;  palhologiam  et  therapiam  specialem 
ili.  Multer ;  artem  obstetriciam  et  theoreticam  et  pra dicam 
ili.  flayn;  chirurgiam ,  aciurgiam ,  artem  operationum  in 
cadaveribus  instituendarum ,  luxationes  et  fracturas ,  pa¬ 
lhologiam  organorum  uropoeticorum  et  genitalium  virilium , 
doctrinam  de  neoplasmatis  et  integumenti  ill.  Wagner ;  ar¬ 
tem  fasciarum  rite  applicandarum ,  palhologiam  chorioideae 
et  retinae,  medicinam  forensem  ill.  Rurow ;  oplhalmologiam , 
artem  operationum  in  oculis  instituendarum  ill.  Jacobson. 

Praei  er  eu  his  interfui  scholis:  Clinico  medico  duce 
ill.  Hirsch ;  policlinico  medico  duce  ill.  Miiller;  clinico  chi¬ 
rurgico  duce  ill.  Wagner;  policlinico  chirurgico  duce  ill. 
Rurow;  clinico  obstetricio  duce  ill.  Hayn ;  clinico  oplhalnua- 
trico  duce  ill.  Jacobson  et  auscultans  et  aegrotorum  curam 
in  me  suscipiens. 

Quibus  viris  omnibus  optime  de  me  mentis  gratias 
ago  quam  maximas,  semperque  agaui . 

Jam  vero  tentamine  philosophico  necnon  examine  rigo - 
roso  rite  absolutis ,  spero  fore  ut,  dissertatione  publice  de¬ 
fensa ,  summi  in  medicina  et  chirurgia  et  arte  obstetricia 
honores  in  me  conferantur. 

